PATVIRTINTA

 Utenos „Saulės“ gimnazijos

 direktoriaus 2022 m. rugpjūčio 25 d.

 įsakymu Nr. VK-84

SUTARTIS

20... m. ..................... mėn. ......... d. Nr..........

#  **UTENOS „SAULĖS“ GIMNAZIJA**, kodas 190181633

 (visas mokyklos pavadinimas, kodas)

#  K.Ladygos g. Nr. 18, Utena

 (adresas)

(toliau-Švietimo teikėjas), atstovaujamas direktorės Nijolės Zabukienės

 (vardas, pavardė, pareigos)

viena šalis ir prašymą pateikęs asmuo (toliau – Mokinys)

(vardas, pavardė, adresas ir telefonas)

kita šalis, sudaro šią sutartį:

## I. SUTARTIES OBJEKTAS

Švietimo teikėjas įsipareigoja Mokinį mokyti pagal vidurinio ugdymo programą (kodas 80.21.30)

 (ugdymo programos pavadinimas, kodas)

pagal galimybes sudaryti sąlygas tenkinti jo/s saviraiškos poreikius.

## II. SUTARTIES ŠALIŲ ĮSIPAREIGOJIMAI

* 1. **Švietimo teikėjas įsipareigoja:** Vadovaujantis LR Konstitucija, įstatymais, gimnazijos nuostatais:

1.1. Užtikrinti tinkamas mokymosi sąlygas, saugumą ugdymo procese, kokybišką ugdymo programos vykdymą.

* 1. Ugdyti dorovės, pilietines, tautines bei patriotines nuostatas;
	2. Objektyviai ir nešališkai vertinti mokymosi pasiekimus;
	3. Suteikti psichologinę, socialinę ir specialiąją pedagoginę ar prireikus specialiąją medicinos pagalbą;
	4. Teikti informaciją pareiškėjo tėvams apie ugdymosi sąlygas ir mokymosi pasiekimus;
	5. Sudaryti sąlygas nepamokiniu metu naudotis mokyklos biblioteka, sporto sale, kompiuteriais;
	6. Atsižvelgti į tėvų pageidavimus dėl mokinio kėlimo į aukštesnę klasę, palikimo kurso kartoti, pašalinimą iš gimnazijos, dėl ugdymo proceso organizavimo (pagal gimnazijos galimybes);
	7. Laiku išduoti pareiškėjui reikalingus dokumentus, nutraukus Sutartį;
	8. Padarius žalą gimnazijai, mokiniui taikyti Civilinio kodekso 6.276 straipsnį.

**2. Mokinys įsipareigoja:**

2.1. Nuolat lankyti gimnaziją, laikytis gimnazijos nuostatų, mokinio elgesio taisyklių;

 2.2. Pasirinkti individualaus ugdymo plano dalykus;

 2.3. Stropiai mokytis, sąžiningai atlikti kontrolines užduotis, laikyti egzaminus;

 2.4. Susirgus (tą pačią dieną) apie tai informuoti auklėtoją arba socialinę pedagogę;

 2.5. Pagarbiai elgtis su bendraamžiais, mokytojais, kitais gimnazijos bendruomenės nariais, gerbti jų nuomonę ir teises – nedalyvauti veiksmuose, kurie turi patyčių, smurto apraiškų. Virtualioje erdvėje neskleisti kitų asmenų privatumą pažeidžiančios informacijos. Pastebėjus kitų mokinių netinkamą elgesį apie tai informuoti gimnazijos darbuotojus;

2.6. Ginti savo teises tik įstatymų numatyta tvarka;

 2.7. Atlyginti gimnazijai padarytą žalą (pagal Civilinio kodekso 6.275 p.);

 2.8. Talkinti gimnazijai tvarkant jos aplinką, organizuojant gimnazijos kaip vietos kultūros židinio renginius;

 2.9. Apsirūpinti individualiomis mokymosi priemonėmis (pratybų sąsiuviniais, rašymo priemonėmis, skaičiuotuvais, sportine apranga ir kt.);

 2.10. Laiku sumokėti mokestį už tėvų/globėjų pageidavimu teikiamas papildomas paslaugas (ekskursija, edukaciniai užsiėmimai ir kt.) kuriomis naudojasi;

 2.11. Aktyviai dalyvauti mokyklos savivaldoje;

2.12. Nevartoti ir nesinešti į gimnazijos teritoriją alkoholinių ir energetinių gėrimų gėrimų, kvaišalų;

2.13. Pamokų metų nesinaudoti mobiliojo ryšio priemonėmis, neįrašinėti kitų gimnazijos bendruomenės narių pokalbių, nefotografuoti jų be asmens sutikimo.

 **3. Tėvai ar globėjai įsipareigoja:**

 3.1.Bent kartą per tris mėnesius apsilankyti gimnazijoje ir, suderinus laiką su klasės auklėtoju, susitikti su mokytojais;

 3.2. Laiku pateisinti mokinio praleistas pamokas;

3.3. Leisti naudoti mokinio atvaizdą viešinant gimnazijos veiklą.

## III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

4. Sutartis įsigalioja nuo jos pasirašymo dienos ir galioja, kol mokinys baigs vidurinio ugdymo programą.

5.Vadovaujantis Lietuvos Respublikos švietimo, mokslo ir sporto ministro įsakymu, patvirtintomis rekomendacijomis dėl ugdymo proceso organizavimo nuotoliniu būdu sudaryta mokymo sutartis su gimnazija nesikeičia.

 6. Atskiru šalių susitarimu sutartis gali būti pakoreguota.

 7. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

 8. Sutartis laikoma nutraukta vienai iš šalių vienašališkai pareiškus apie jos nutraukimą arba grubiai pažeidus Sutarties sąlygas.

 9. Sutartis sudaroma dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Švietimo teikėjas

Direktorė Nijolė Zabukienė

 (pareigos) (parašas) (vardas, pavardė)

A.V.

Mokinys

 (parašas) (vardas, pavardė)

 (tėvai/globėjai) (parašas) (vardas, pavardė)

 (parašas) (vardas, pavardė)

Sutartis nutraukta

 (nurodyti datą ir pagrindą)

Švietimo teikėjas

 (pareigos) (parašas) (vardas, pavardė)

A.V.

Mokinys

 (parašas) (vardas, pavardė)

 (tėvai/globėjai) (parašas) (vardas, pavardė)

 (parašas) (vardas, pavardė)